ہلال نقوی

ڈاکٹر ہلال نقوی کا شمار اگرچہ نظم گو شعرا میں ہوتا ہے تاہم وہ پاکستان کے جدیدمرثیہ نگاروں اور رثائی ادب کے محقیقن میں ایک بہت معتبر حوالہ مانے جاتے ہیں ۔


 حالات زندگی 
نسب نامہ: سید ہلال رضا نقوی ابن سید مزمل حسین ابن سید مہدی حسن ابن سید محمد کاظم ابن سید مہر علی ابن سید روشن علی ابن سید غلام حسن عرف رمضانی ابن سید محمد مراد ابن سید آعظم ابن سید فتح مراد ابن سید محمد صادق ابن قاضی سید علی‌ اکبر ابن قاضی سید بہا الدین سالار ابن قاضی سید حسین ثانی ابن قاضی سید خادم عرف ظھیر ابن قاضی سید ظہور الدین عرف اشرف ابن قاضی سید حسین عرف منیر ابن قاضی سید محمود سالار عرف بدھہ ابن قاضی سید امیر علی ابن سید شرف الدین شاہ ولایت ابن سید علی بزرگ ابن سید مرتضیٰ ابن سید ابو المعلی ‌ابن سید حسن ابو الفضل ابن سید داؤد ابن سید حسین ابن سید علی‌ ابن‌سید ہارون ابن سید جعفر زکی ابن امام‌‌ علی نقی علیہ السّلام

سید ہلال رضا نقوی المعروف ہلال نقوی 18 فروری 1950 کو راولپنڈی میں پیدا ہوئے۔ والد کا نام سید مزمل حسین نقوی تھا۔ سات سال کی عمر میں کراچی آ گئے۔ اور یہیں تعلیمی منازل کراچی میں طے کیں۔ کراچی میں ہی راجا صاحب محمود آباد کے قائم کردہ کالج سراج الدولہ کالج سے بی اے تک تعلیم حاصل کی۔ اور پھر جامعہ کراچی سے 1973 میں ایم اے اردو کیا۔ ڈاکٹر ہلال نقوی نے 1985 میں پی ایچ ڈی کی ڈگری حاصل کی۔https://rekhta.org/ebooks/josh-malihabadi-ki-nadir-o-gair-matbua-tehreerein-volume-001-ebooks تعارفِ مصنف، اندرونِ سرورقانکا پی ایچ ڈی مقالہ  بیسویں صدی اور جدید مرثیہ  کے عنوان سے تھا ۔DAWN - Features; May 08, 2008 - Newspaper - DAWN.COM

ڈاکٹر ہلال نقوی نے 1974 سے درس و تدریس کا سلسلہ شروع کیا اور ان کی تعیناتی جن مختلف کالجز میں بطور استاد شعبہ اردو کے رہی۔ ان میں گورنمنٹ کالج گھوٹکی سندھ، گورنمنٹ سراج الدولہ کالج کراچی، گورنمنٹ اسلامیہ کالج کراچی اور گورنمنٹ کالج گلشن اقبال کراچی شامل ہیں۔ وہ گورنمنٹ ڈگری کالج، گلشن اقبال ،کراچی میں شعبہ اردو کے سربراہ بھی رہے ہیں اورجامعہ کراچی کے مطالعہ پاکستان کے شعبہ میں وزٹنگ پروفیسر کی خدمات پرمامور ہیں۔ نیز اردو میں ایم فل اور پی ایچ ڈی کے طلبہ کی رہنمائ اور نگرانی بھی فرماتے ہیں۔ آج کل کراچی میں ہی مقیم ہیں۔ ڈاکٹر ہلال نقوی رثائ ادب اور دیگر ادبی موضوعات پر لیکچرز کے لیے اور بالخصوص مرثیہ پیش کرنے کے لیے ناروے اوسلو، کنیڈا، عرب امارات، انڈیا اور دیگر کؑئ ممالک بھی با رہا مدعو کیے جا چکے ہیں ۔Urdu got its name from the poet Mushafi, says scholar - Art & Culture - Images

 آغازِ شاعری 
شاعری کا آغاز 1967 میں غزل گوئی سے ہوا۔ اس کے بعد نظم کی طرف توجہ رہی۔ البتہ وہ بنیادی طور پر نظم کے شاعر ہیں۔ زیادہ شہرت ان کو نئی طرز کے مرثیوں کے سبب ملی، جن میں انھوں نے مسدس کے تیسرے مصرعے کو غیر مقید کر دیا۔ اور اس کا بہت چرچا رہا۔ ڈاکٹر ہلال نقوی جدید مرثیہ نگاری کے بہت معتبر شاعروں میں شمار ہوتے ہیں۔ جوش ملیح آبادی کے مرثیے سن کر مرثیہ گوئی کی جانب آئے اور 1970 میں پہلا مرثیہ کہا۔ جب وہ بی اے کے طالبِ علم تھے۔ اور جوش ملیح آبادی سے اصلاح لی۔ جوش صاحب نے اپنے ایک خط میں ان کو اپنا شاگردِ اولین لکھا ہے۔ ان کے علاوہ ڈاکٹر ہلال نقوی نے مرثیہ میں جناب نسیم امروہوی کی بھی شاگردی اختیار کی۔ مرثیئے کے علاوہ انھوں نے غزل، نظم، رباعیات اور آزاد نظموں پر بھی طبع آزمائی کیhttps://rekhta.org/ebooks/urdu-marsiya-pakistan-mein-zameer-akhtar-naqvi-ebooks اردو مرثیہ پاکستان میں، ضمیر اختر نقوی ڈاکٹر ہلال نقوی جوش کی تمام قلمی نگارشات بشمول فنِ مرثیہ کے بہترین ناقدین میں سے ہیں اور وہ اس موضوع پر اب تک چھ کتب لکھ چکے ہیں

 نمونہِ کلام 

<div style='text-align: center;'>
مرثیہ کا بند

<div style='text-align: center;'>
مرثیہ کا بند

 تصانیف 
 چشمِ نم 1970
 گلدستہِ اطہر پر ایک نظر 1977
 جدید مرثیئے کے تین معمار 1977
 امانتِ غم ( باقر امانت خانی کے مرثیے ) 1982
 مقتل و مشعل (1976 )
 پسِ تاریخ ( ڈاکٹر ہلال کا مرثیہ ) 1982
 جمیل مظہری کے مرثیئے 1988
 عرفانیاتِ جوش ( 1991 / 2011)
 مثنوی آب و سراب (جمیل مظہری ) 1988
 ارمغانِ نسیم (مقالات ) 1992
 جوش ملیح آبادی کی نادر و غیر مطبوعہ تحریریں (1992)
 مسدس فریاد و جوابِ فریاد ( جمیل مظہری ) 1993
 اذانِ مقتل ( ڈاکٹر ہلال کے مرثیے ) 1993
 بیسویں صدی اور جدید مرثیہ ( مقالہ ) 1994
 جوش ملیح آبادی، شخصیت و فن (2007)
 جوش کے انقلابی مرثیئے (2010)
 اوراقِ جوش ( 2010)
 مرثیئے کی نایاب آوازیں (2011)
 جدید بیاضِ مرثیہ (2012)
 نسیم امروہوی کے مرثیے (2012)
 ڈاکٹر یاور عباس کے مرثیے (2012)
 جوش ملیح آبادی Bio-bibliography.com - Authors
 یادوں کی برات کا قلمی نسخہ
 صابر تھاریانی کے گجراتی قطعات
 انتقادیاتِ جوش ( 2017 )
 کلیات جوش (2020)

ان تصانیف کے علاوہ ڈاکٹر ہلال نقوی نے اردو ادب میں مرثیہ کے حوالے سے پہلا معتبر ادبی رسالہ '''رثائی ادب '''کے نام سے ایک جاری کیا۔ اب تک اس کے چھتیس شمارے شائع ہو چکے ہیں۔ اور ان میں بارہ بارہ سو صفحات کے انیس و دبیر نمبر بھی مرتب کیے گئے ہیں ۔

نیز اردو شاعروں میں اب تک غالب اور اقبال کے نام سے ہی باقاعدہ رسالے جاری ہوئے تھے۔ ڈاکٹر ہلال نقوی نے جوش شناسی کے عنوان سے باقاعدہ رسالہ جاری کیا ہے۔ جو صرف جوش ملیح آبادی کی تحریروں اور ان سے متعلق تحقیقات پر مشتمل ہوتا ہے۔ اب تک اس کے سات شمارے آ چکے ہیں۔ جوش ملیح آبادی کے ناقدین اس بات کے معترف ہیں کہ جوش سے متعلق ڈاکٹر ہلال نقوی کی مسلسل تحقیق و تحریر کے باعث ان کا نام برصغیر میں جوش ملیح آبادی پر تحقیق کے حوالے سے اٹھارتی کا درجہ رکھتا ہے ۔

 تنقید و آرا 

ڈاکٹر ہلال نقوی کے پہلے مرثیہ مقتل و مشعل کی بھی علمی، ہنری اور آفاقی قوت کا اندازہ ڈاکٹر احسن فاروقی کے ان الفاظ سے ہوتا ہے ۔

جوش ملیح آبادی نے ڈاکٹر ہلال نقوی کے مرثیہ میں انقلابی اور آفاقی پیغام کے ابلاغ کو ان الفاظ میں سراہا ہے ۔https://rekhta.org/ebooks/urdu-marsiye-ka-safar-aur-bisvin-sadi-ke-urdu-marsiya-nigar-sayyad-ashoor-kazmi-ebooks اردو مرثیہ کا سفر، سید عاشور کاظمی 

 حوالہ جات 

زمرہ:1948ء کی پیدائشیں
زمرہ:1950ء کی پیدائشیں
زمرہ:اردو شعرا
زمرہ:اردو مرثیہ نگار
زمرہ:بقید حیات شخصیات
زمرہ:بیسویں صدی کے اردو مصنفین
زمرہ:بیسویں صدی کے پاکستانی شعرا
زمرہ:بیسویں صدی کے مرد مصنفین
زمرہ:پاکستانی اردو شعرا
زمرہ:پاکستانی تحت اللفظ مرثیہ خوان
زمرہ:پاکستانی شعرا
زمرہ:پاکستانی محققین
زمرہ:پاکستانی مرد شعرا
زمرہ:پاکستانی مسلم شخصیات
زمرہ:پاکستانی مصنفین
زمرہ:پاکستانی معلمین
زمرہ:پی ایچ ڈی شخصیات
زمرہ:کراچی کی شخصیات
زمرہ:کراچی کے مصنفین
زمرہ:بیسویں صدی کے بھارتی مرد مصنفین
زمرہ:بیسویں صدی کے پاکستانی مرد مصنفین
زمرہ:کراچی کے شعرا
زمرہ:انجمن ترقیِ اردو پاکستان کے منتظمین و اراکین مجلس